
^w et anno praeterito, Commilitones carissimi, poetas latinos publicis scholis 
vobis interpretari conati sumus, et in posterum eam lectionem identidem instaurabimus, 
non alienum a vestris studiis visum est pauca quaedam vobiscum communicare, quae 
ad versus latinos recte efferendos pertineant; non illa quidem ex reconditioribus eru- 
ditionis fontibus petita, sed tamen quae non prorsus inutilia vobis fore existimabamus, 

In puerili institutione, quum ad poetas latinos legendos discipuli primum sese 
accingunt, ita jubentur versus recitare ut, quoties verbum aliquod vocali finiatur se- 
quensque verbum a vocali ordiatur, prior vocalia silentio opprimatur. Sic omnes 
grammatici praecipiunt, quorum libris illa aetate usi estis, Neque sane improbanda 
ea ratio videtur, ut quae tirones quam facillime assuefaciat ad versus latinos justo 
syllabarum numero metiendos; dummodo ne quis sibi persuadeat, veteres quoque Ro- 
manos eodem modo vocales in fine vocabulorum scriptas recitando oppressisse. 

Commune fuit Graecorum atque Romanorum studium hiatus vitandi, quod studium 
minus apparet in septentrionalibus linguis, quae quum omnino tum in verborum termi- 
nationibus tanta vocalium ubertate non gaudent. Et Graeci quidem ne hiatum admit- 
terent modo apostropho modo crasi utebantur, modo verbis arte collocandis id vitium 
eflugiebant: Romani vero elisionem vel synaloephen adhibebant, +) 

In plerisque linguis vocabula quaedam minora, eaque saepe recurrentia, extremam 


vocalem, alia vocali sequente, vel abjiciunt vel saltem possunt abjicere, Eaque elisione, 


*) Nam de crasi apud latinos scriptores, qualis est ita'st, bonu'st, hoc loco non attinet diccre. 

eujus signum apud Graecos apostrophus est, ne Romanos quidem caruisse consentaneum 
est, Dubitare enim vix potest quin in hunc modum locuti sint: Studiisqu' asper- 
rima belli, Siv' aliud, Siccin’ ais,?) Illuc und’ abii, et quae sunt ejus 
generis, Ceterum tam ex similitudine linguae graecae quam ex ipsa rei natura col- 
ligere licet, breves tantummodo vocales ita elisas esse. *) 

Quod vero plerique recentiores statuunt, quodque ex antiquis Marius saltem 
Victorinus disertis verbis tradit (v. C, L, Schneideri gramm. major I. 1 p. 131.) eam 
ubique hiatui medelam esse adhibendam, ut prior vocalis prorsus opprimatur, posterior 
sola audiatur, id non intelligo quomodo cuiquam veri simile fieri potuerit, Statuunt 
vocalium concursu molestiam quandam auribus afferri; eamque ob causam elisionem 
esse inventam: sed vereor ne remedium plus incommodi afferat quam malum ipsum 
cui mederi volunt. Primum enim non semper in vitio est vocalium concursus, nimis- 
que anxiam hiatus fugam Quintilianus reprehendit (XI, 4, 35 sq.), atque adeo hiulca 
nonnunquam decere fatetur. Deinde elisione illa tam asper, tam horridus nonnunquam 
in optimis poetis sonus versuum efficitur, ut ne nostrae quidem aures patienter eum 
tolerare possint, multo autem minus Romanorum aures, tantopere teretiores quam no- 
strae sunt, tulissent,*) 

Non opus esse credo multis exemplis multisque verbis, quibus demonstremus, 
suavitatem illam soni, qua linguae antiquae, omnesque linguae meridionales, conspicuae 
sunt, inde potissimum nasci quod in illis multo plura vocabula quam in linguis septen- 
trionalibus in vocales desinant: quas si tollis, causa simul dulcedinis tollitur. 

Praeterea inter alias linguarum antiquarum virtutes ea non est ultima, quod 
omnia declinationum et flexurarum genera certis quibusdam indicantur syllabis finali- 


bus, quarum pleraeque vocali continentur. Eamne igitur laudem, cui nostra lingua 


?) In illo ne interrogativo vocalis tantopere evanescere solebat, nt etiam consonanti sequente omitteretur, 


idque non apud comicos tantum poetas, sed apud Horatium quoque, ut Sat. II, 3, 152 men’ vivo. 
ES 


> Narratiuncula notissima, quae est apud Cic. de divin. II, 40, fidem facit vocem Cauneas, quam 
quis ficuum venditor clamitabat, ita ad aures multitudinis accidisse ac si Cave ne eas diceret: 
unde sequi videtur ut etiam longa vocalis vocis ne interciderit. Sed ad omen faciendum imperfecta 
quaedam soni similitudo sufficiebat: praeterea qui merces venales vicatim proclamant syllabarum 
naturam pro arbitrio corrumpere solent. 

^) Recitate exempli gratia Horatii versum Sat. II, 3, 180 jure Jurand’ obstring amb’ uter aedilis 

fueritye Praetor, 

merito invideat, ut Romani sponte repudiaverint? ut sequente vocali mal' dixerint 
auditoribusque optionem reliquerint utrum mali an malo, malae, malum, malam, 
mala, male intelligendum esse censerent? 


Adeone eos cupide credamus aurium nescio quam delectationem sectatos esse 
ut omnem perspicuitatis curam abjicerent? Quantam enim obscuritatem, quantum 
erroris ex recisis verborum terminationibus in omni oratione, in quotidiani denique 
sermonis commercio, oriri necesse fuerit, nemo non videt. Si quis e. c, paterfamilias 
exclamavisset: Filium optimum amisi! ne intelligi quidem demtis verborum ter- 
minationibns potuisset, utrum filii an filiae mortem lugeret: quo quid turpius in lin- 
guam latinam dici potest? Scio equidem fuisse viros doctos qui existimarent, in poe- 
matis tantummodo recitandis ea elisione usos esse Romanos, in pedestri oratione eam 
non usurpasisse. Vellem exemplis prolatis docuissent in ulla gente duplicem appel- 
landarum literarum morem obtinuisse, quorum alter poesi, alter pedestri orationi pro- 
prius esset: deinde non intelligo qui meliorem reddamus causam linguae latinae, si in 
pedestrem quidem orationem tam foedam labem cadere negemus, poesin vero ea labo- 
ravisse sumamus. 

Haud raro quoque fit ut in clausula sententiae vox aliqua in vocalem exeat, 
primum autem sequentis sententiae verbum a vocali incipiat, ut 

— — — en ipse capellas 
Protenus aeger ago: hanc etiam vix, Tityre, duco, Virg. Ecl. I, 12 
— — — arrectae mentes stupefactaque corda 

lliadum. Hic una e multis &c, Virg. Aen, V, 644 

et Terentianum illud 

Homo sum: humani nihil a me alienum puto. 
Num etiam hic quis credat, vocales esse opprimendas, verba invita sententia jungenda 
in hune modum: Iliad hinc? an moram interponamus illam quidem, sed nihilo- 


minus loquamur Iliad, quae vox latina non est? 


Tum quid fiet in poćtis scenicis? In Trinummo Plautina versus 192 ed. Herm. hic est: 


Megaronides. Polliceor operam. Callicles. Ergo ubi eris paulo post? Megaro- 


nides, Domi. 
ib 521. Stasimus. Ei rei argumentum dicam, Philto, Audire edepol lubet, 

ib. 589, Lesbonicus, En unquam adspiciam te? Stasimus, I modo, i modo, i modo, 
Nemini in mentem venire potest v. 192 Megaronidem, vel si mavis actorem qui ejus 
personam sustinebat, nihil nisi Polliceor oper’ protulisse et deinde conticuisse ac 


si divinitus praesagiret, alterum senem a vocali exorsurum esse orationem. 


Gellius N. A, VIT, 20 hendecasyllabos Catullianos laudat, quorum extremus est: 
Ebriosa acina ebriosioris, censetque poetam, quum usitatiore forma ebrioso 
acino dicere potuisset, illud alterum praetulisse ob suavitatem hiatus, quae nonnunquam 
ejusdem vocalis iteratione efficeretur, velut in Homericis locis „lżav dvo ()sGxe, et 
“H 0 śtegy Deos? mpogést sixvim yaddly.  Videtisne Gellium a recentiorum gramma- 
ticorum opinione tantum abhorrere ut etiam hiatum in illo versu inesse statuat: quod 
ego quidem nescio quam proprie dici possit, sed illud e scriptoris verbis manifestum 
est, Romanos non E brios' acin’ ebriosioris recitasse, imo multum interfuisse inter 
sonum versuuu Ebriosa acina ebriosioris et ebrioso acino ebriosioris, 
Similiter idem scriptor XIII, 20 disceptat utrum apud Virgilium praestet legere Tur- 
rim in praecipiti stantem an Turrem,  pronuntiatque priorem lectionem oh 


majorem soni dulcedinem alteri esse praeferendam. 


Quid igitur de tota quaestione statuendum esse dicamus? Hoc nimirum, vocales 
hujusmodi finales nunquam silentio oppressas esse, sed Romanos per binas vel etiam 
ternas continentes tam citato linguae cursu transivisse, ut ne plus temporis, quam 
unius vocalis appellatio requirebat, absumerent. Tta ratio metrorum constabat, simul 
autem et perspicuitati orationis et soni suavitati fiebat satis. — Rem vere ita se 
habuisse etiam id vocabulum testatur, quo plurimum veteres grammatici utuntur. Non 
enim elisionem *) alterius vocalis, sed utriusque synaloephen fieri dicunt, ipsoque 
nomine satis declarant, nentram prorsus intercidere sed utramque conjunctim cum al- 


tera esse efferendam. 


Non levis auctoritas opinioni nostrae accedere videtur ex comparatione linguae 
Italicae, quae latinam proxima cognatione attingit. Nam in ea quoque duae pluresve 


voeales, quae sese eXcipiunt, audiuntur illae quidem omnes, sed in metiendis versibus 


») v. Schneideri gram. maj. I, p. 122 Elisionis nomine tum demum uti deberemus, quum vera 


fit apocope, cujus exempla proposuimus p. 4. 


P ? 


pro una syllaba censentur. Quam quidem consuetudinem homines ltali non aliunde 
quam e veteri lingua adsciscere potuerunt, 

Si quis denique quaerit, unde factum sit, ut synaloephe in latina tantum lingua 
inveniatur, in graeca non item: causa ejus rei repetenda esse videtur a praecepto illo, 
quod uni latinae linguae proprium est, ut vocalis ante vocalem corripiatur. Quum 
enim in medio verbo id facere Romani consuevissent, ©) quid magis consentaneum erat 
quam ut etiam in exitu verborum vocalem, sequente altera, tam festinanter efferrent, ut 


~ per se integrae syllabae spatium explere non posset, sed cum sequente conjungeretur? 


seme amore eee 


a 
om 
E 

5) In mediis quoque verbis synaloephen quasi quandam fieri dicere possimus, quum non modo 

brevis secundum praeceptum prior e duabus vocalis est, sed quum tantopere corripitur ut dnae 

A vocales (praesertim in sermone popnlari, cnjns imaginem exhibent poetae comici) unam syllabam 


efficiant, ut mei, tuus, deum, hujus, novum, levi 


III. 


II. 


śą 


LECTIONES. 


A. ORDINIS THEOLOGICI. 


— 


ANTON. EICHHORN, Dn. P. P. O. u. r. DECANUS. 


Historiam ecclesiasticam narrare perget singulis per hebdomadem die- 
bus h. IX — X. 

Historiam Synodorum Varmiensium tradet dd, Lunae et Martis h. III —IV. 
Repetitiones de rebus e jure canonico desumendis instituet die Jovis 
h. Ii — IV. 


PETR. THEOD. SCHWANN, Dn. P. P. O. u. T. RECTOR. 
Introductionem in universam theologiam tradere perget diebus Lunae, 
Martis et Joyis h. VI — VII. 

Ex Theologia Dogmatica doctrinam de statu hominis originario, de 
peccato primorum parentum ejusque in posteros propagatione, et de 
generis humani redemptione tractabit diebus Lunae, Martis, Jovis et 
Veneris h. X — XI. 

Exercitationes repetitorias et examinatorias instituere perget die Mer- 
curii h, X — XI, 


MICH. JOS. KRÜGER, Lic. 


Antiquitates Hebraeorum sacras docebit diebus Lunae, Mercurii et 
Veneris h. X —XI. 

Evangelium Lucae simul respiciens Matthaei et Marci evangelia expo- 
net diebus Martis, Jovis et Saturni h. VIII—IX, 

. Epistolam Paulinam ad Hebraeos dictam diebus Mercurii et Veneris 
h. III — IV. 


II. 

JOAN. GEORG. SMOLKA, Lic. 


Ethices christianae catholicae partem primam docebit diebus Martis, 
Mercurii, Veneris et Saturni h. XI—XII. 
Psalmos interpretabitur ter per hebdomadem. 


B. ORDINIS PHILOSOPHICI. 


LAUR. FELDT, DR. P. P. O. n. r. DECANUS. 


Historiam et naturam Disciplinarum mathematicarum inde ab antiquo 
aevo usque ad nostra tempora adumbrabit, dd. Lunae et Jovis h. XI—XII. 
Geometriam sublimiorem secundum librum a cel. Biot editum: Essai 
de Géométrie analytique etc. tradet diebus Martis et Veneris h. II— III. 
De calendario Juliano et Gregoriano disseret diebus Martis et Vene- 
ris h. XI — XII. 

De Climatologia, de globis igneis et stellis transvolantibus disseret, 
et usum instrumentorum  meteorologicorum ac praxin observandi 
ostendet d. Mercurii h. XI—XII et d. Jovis h. Ik — II. 


CAROLUS BIESTER, P. P. O. Drs. 
Taciti Historias diebus Lunae, Martis, Jovis et Veneris h, IX — X. 
Euripidis Phoenissas diebus Lunae, Martis et Jovis h. II — III. 
Platonis Symposion dd. Mercurii et Veneris h. II— III interpretabitur. 


MAX. TRÜTSCHEL, DR. P. P. F. 
Psychologiam empiricam docebit quater per hebdomadem diebus Lu- 
nae, Martis, Mercurii et Jovis h. matutina VII[— IX. 
Metaphysicam docebit quater per hebdomadem iisdem diebus hora 
vespertina V — VI. 
Metaphysicae Aristoteliae libros praecipuos offert interpretandos bis 
per hebdomadem diebus Veneris et Saturni hora matutina VHI — IX. 


Exercitationes repetitorias et examinatorias instituet die Saturni hora 
matutina XI — XIJ, 


CAROLUS CORNELIUS. 
Historiam saeculi XIV et XV enarrabit diebus Lunae, Martis et Jo- 
vis hora matutina VII—VIII. 
I, Dantis Comoediae partem alteram et tertiam interpretabitur diebus 
Mercurii et Veneris h. VII— VIII. 
III. De arte historica disseret semel per hebdomadem d. Saturni h. VII—VIL. 


STIPENDIUM SCHEILLIO-BUSSIANUM. 


De praemio, cujus fons est Stipendium Scheillio- Bussianum, unus tantum 
certavit. Hanc certatorem Ordo theologorum judicavit, in tractando, quod 
propositum erat, argumento diligenter et laudabiliter versatum esse ideoque 
eum constituto praemio dignum censuit, 
Reclusa schedula prodiit nomen: 
Adalbertus Werner Heilsbergensis, 


In iis vero solvendis quaestionibus, quas summe venerandus Episcopus 
Varmiensis proposuit, tres cives academici elaboraverunt. Ex his unus 
ceteros vicit non solum lucido, quo disseruit, ordine, verum etiam magna 
diligentia et subtilitate disputandi, eamque ob causam Ordo theologorum 
eum constituto praemio ornandum censuit. His vero verbis insignivit, quod 
ille tradidit opus: ,,facilius est solem extingui, quam ecclesiam obscurari.* 
Aperta schedula apparuit nomen: 
Augustinus Harwart Frauenburgensis. 

